**Zapisnik sa 16. sjednice Školskog odbora koja je održana elektroničkim putem u četvrtak, 26.10. 2022. godine od 10,30 do 19,30 sati**

**Nazočni:** Silvija Jeromela Obrovac, Marko Jelenić, Goran Doblanović, Noel Šuran, Jasmina Bratičić, Viviana Kozina i Matea Stanić.

**DNEVNI RED SJEDNICE:**

1. **Usvajanje zapisnika s prethodne sjednice Školskog odbora**

Na prethodnoj sjednici Školskog odbora održanoj 3.10.2022. godine ravnateljica škole izvijestila je članove Školskog odbora o realizaciji Godišnjeg plana i programa rada škole za školsku godinu 2021./2022. Također, prezentirano je i Izvješće o stanju sigurnosti, provođenju preventivnih mjera poduzetim u cilju zaštite prava učenika tijekom 2. polugodišta 2021./2022. Školski odbor je odobrio Kurikulum i Godišnji plan i program rada škole za školsku godinu 2022./2023. Pod razno bilo je govora o organizaciji rada i planovima za nadolazeće razdoblje.

*Svi članovi Školskog odbora prihvaćaju Zapisnik sa prethodne sjednice Školskog odbora.*

1. **Davanje prethodne suglasnosti za zapošljavanje pomoćnika u nastavi za učenike s teškoćama u razvoju na nepuno određeno vrijeme od 23 sata tjedno ( u sklopu projekta „MOZAIK 5“)**

Članovima Školskog odbora dana je informacija da se zbog našeg učenika s poteškoćama u razvoju koji pohađa 2. razred ukazala potreba za zapošljavanjem pomoćnika u nastavi na nepuno određeno vrijeme od 23 sata tjedno (za nastavnu godinu 2022./2023.). Osnovna škola Svetvinčenat je partner u projektu „MOZAIK 5”, koji se provodi u okviru instrumenata „Osiguravanja pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno- obrazovnim ustanovama, faza V” kojeg provodi Istarska županija. U rujnu sklopili smo Ugovor do 60 dana sa pomoćnicom u nastavi koja je radila samo tjedan dana, te se nakon toga ukazala potreba za novim pomoćnikom u nastavi. Stručna služba naše Škole je cijelo vrijeme izostanka pomoćnika u nastavi radila sa našim učenikom i osigurala praćenje i podršku. U vremenu od 22.9.- 29.9. raspisan je Javni poziv za obavljanje poslova pomoćnika u nastavi za učenike s teškoćama u razvoju, za nepuno radno vrijeme od 23 sata tjedno, na određeno vrijeme (nastavna godina 2022./2023.).

Na Javni poziv pristigle su 2 prijave:

* + - 1. Maja Malčić
			2. Dalibor Hrelja.

Od prijavljenih kandidata, kandidatkinja Maja Malčić ( inače magistra edukacije hrvatskog jezika i književnosti) već je radila u našoj Školi na zamjeni u razrednoj nastavi, i trenutno je na zamjeni kao učiteljica razredne nastave u 1. razredu. Jako se dobro snalazi u radu s djecom, pokazuje pažnju i strpljenje koje smatram potrebnim za rad s našim učenikom 2. razreda. Maja Malčić je u međuvremenu završila osposobljavanje za rad s učenicima s teškoćama u razvoju, te ima Potvrdu o završenom osposobljavanju za obavljanje poslova pomoćnika u nastavi.

Učenik 2. razreda često zbog pregleda i bolesti izostaje sa nastave, a budući je Maja Malčić zaposlena kod nas na zamjeni u 1. razredu i nismo mogli naći zamjenu, iz tih razloga nismo prije tražili suglasnost za zapošljavanje pomoćnika u nastavi.

U tom vremenskom razdoblju stručna služba Škole je bila zadužena za praćenje učenika.

Prijedlog je da se na mjesto pomoćnika u nastavi u našoj Školi zaposli Maja Malčić.

Budući učenik 2. razreda i sada izostaje sa nastave zbog zaraze Korona virusom, sa Majom Malčić sklopio bi se Ugovor o radu kada se učenik vrati na nastavu (očekivani povratak je 7.11.).

*Članovi Školskog odbora slažu se sa prijedlogom te daju suglasnost za zapošljavanje Maje Malčić kao pomoćnika u nastavi.*

1. **Davanje prethodne suglasnosti za zasnivanje radnog odnosa učitelja/ice geografije, na određeno i nepuno radno vrijeme ( 14 sati tjedno).**

Članovi Školskog odbora informirani su da zbog korištenja rodiljnog i roditeljskog dopusta naše učiteljice geografije T.B.Č., ukazala se potreba za zasnivanjem novog radnog odnosa za zamjenu učiteljice geografije na određeno i nepuno radno vrijeme od 14 sati tjedno (očekivani povratak učiteljice geografije je studeni 2023. godine). U Upravni odjel za obrazovanje, sport i tehničku kulturu je 10.10. poslana prijava potreba za zapošljavanje učitelja/ ice geografije za određeno i nepuno radno vrijeme od 14 sati nastave tjedno. Ured je 21.10.2022. godine poslao Uputnicu i Odluku o prednosti pri zapošljavanju zbog popunjavanja satnice za učiteljicu geografije Moniku Lazarić. Učiteljica Monika Lazarić je zaposlena na neodređeno u Osnovnoj školi Vazmoslava Grželje u Buzetu, te je u našoj Školi zaposlena na Ugovoro radu do 60 dana kao učiteljica geografije na zamjeni. Učiteljica Monika Lazarić u radu s djecom pokazuje odličnu interakciju i potiče djecu na zainteresiranost za predmet geografije. Vrlo je odgovorna i profesionalna, a s ostalim kolegama pokazuje susretljivost i dobru suradnju.

Zbog svega navedenog, prijedlog članovima Školskog odbora je da se na mjesto učiteljice geografije na nepuno i određeno vrijeme ( 14 sati nastave tjedno) zaposli učiteljica Monika Lazarić.

*Članovi Školskog odbora slažu se sa prijedlogom, te daju suglasnost da se na mjesto učiteljice geografije na nepuno i određeno vrijeme zaposli Monika Lazarić.*

Zapisničar:

Viviana Kozina, dr.sc.

 Predsjednik Školskog odbora:

 Marko Jelenić, prof. dr.

KLASA:007-04/22-02/10

URBROJ:2168/07-06-22-02